Per Joar Hansen

Per Joar Hansen (s. 17. elokuuta 1965 Namsos) on norjalainen jalkapallovalmentaja ja entinen pelaaja. ==Ura pelaajana== Hansen aloitti uransa Norjan alasarjoissa Mosjøenin ja Steinkjer FK:n joukkueissa. 1987 hän siirtyi Rosenborg BK:n miehistöön, muttei onnistunut vakiinnuttamaan asemaansa Norjan mahtiseurassa. Jätettyään Rosenborgin kauden 1989 Hansen jatkoi uraansa Ruotsin alasarjojen joukkueissa. 1990-luvun puolivälissä hän toimi myös pelaajavalmentajana eri seuroissa. Meriitit pelaajana * Norjan mestaruus: 1988 * Norjan Cup: 1988 ==Ura valmentajana== Hansen siirtyi Rosenborg BK:n organisaatioon valmennustehtäviin 1990-luvun lopulla. Syksyllä 2001 hän kokeili siipiään päävalmentajana ruotsalaisessa GIF Sundsvallissa. Hansen jätti tehtävänsä Giffarnan peräsimessä kauden 2003 päätteeksi, kun seura oli niukasti välttynyt putoamiselta Superettaniin. Ruotsista Hansen suuntasi takaisin Rosenborgiin. Hän toimi kaudella 2004 Ola By Risen apulaisvalmentajana. Rosenborg voitti Norjan mestaruuden, mutta By Rise erosi, koska mestaruus tuli ainoastaan maalieron turvin ennen Vålerengaa. Hansen siirtyi By Risen tilalle Rosenborgin peräsimeen. Suurin odotuksin kauteen 2005 lähtenyt RBK vajosi Tippeligaenin keskikastiin ja elokuussa 2005 Hansen päätti jättää tehtävänsä huonojen tulosten vuoksi. Joulukuussa 2005 Hansen teki kaksivuotisen sopimuksen Aalesunds FK:n kanssa. Hansenin johdolla joukkue oli Adeccoligaenin kakkonen kaudella 2006 ja nousi pääsarjaan. Luotsattuaan Aalesunds FK:n Tippeligaenin sijalle 11 kaudella 2007 Hansen jätti tehtävänsä ja palasi joulukuussa 2007 takaisin GIF Sundsvalliin. Hän luotsaa kaudeksi 2008 Allsvenskaniin noussutta Giffarnaa yhdessä Mika Sankalan kanssa. Paluukausi pääsarjaan ei kuitenkaan sujunut kovin hyvin ja Hansen sai lopulta lokakuussa 2008 potkut putoamisviivan alapuolelle juuttuneesta Giffarnasta. Per Joar Hansen sparkas som tränare i Gif Sundsvall Pian Giffarna-potkujensa jälkeen Hansen siirtyi norjalaisen Ranheim Fotballin peräsimeen. Per Joar Hansen aktuell for Ranheim Hansen valmensi Ranheimia kaksi kautta, kunnes siirtyi vuoden 2011 alussa Norjan U21-maajoukkueen peräsimeen. Hansen ny U21-trener Joulukuun lopulla 2012 Hansen palasi seitsemän vuoden jälkeen Rosenborgin päävalmentajaksi. Perry: - Avgjørende at jeg var så sterkt ønsket Hansenin paluukaudella 2013 RBK taisteli viimeiseen kierrokseen asti Norjan mestaruudesta, mutta joutui lopulta pettymään. Viimeisen kierroksen voittokaan ei riittänyt nostamaan seuraa Strømsgodsetin ohi. Eroa seurojen välillä oli lopulta vain yksi piste. Strømsgodset tok seriegull etter magisk kveld i Drammen Hansenin oli tyydyttävä hopeaan myös Norjan cupissa, kun Molde FK voitti Rosenborgin finaalissa 4–2. Toivion Moldesta Norjan cup-mestari Hansenin pesti päättyi lopulta potkuihin heinäkuussa 2014, kun seurajohto erotti hänet tyytymättömänä seuran tuloksiin. Perry ferdig i Rosenborg Helmikuussa 2017 Hansenista tuli Norjan jalkapallomaajoukkueen päävalmentaja.Perry ny landslagsassistent Syyskuussa 2021 Hansenista tuli Allsvenskanin putoamiskamppailuun vajonneen Östersunds FK:n päävalmentaja.Bekräftat: Östersund gör klart med ny tränare Hansen ei onnistunut nostamaan Östersundia putoamisviivan alapuolelta, vaan joukkueen kausi päättyi putoamiseen Superettaniin. Kauden jälkeen seuran ja Hansenin yhteistyö päättyi.ÖFK och Per Joar Hansen går skilda vägar| Meriitit valmentajana * Norjan mestaruus: 2004 (apuv.) **Hopeaa 2013 * Norjan cup **Hopeaa 2013 * Adeccoligaen **Hopeaa 2006 ==Lähteet== ==Aiheesta muualla== * Per Joar Hansen Coach data * Per Joar Hansen UEFA Luokka:Norjalaiset jalkapalloilijat Luokka:Norjalaiset jalkapallovalmentajat Luokka:Vuonna 1965 syntyneet Luokka:Elävät henkilöt